କେନ୍ଦ୍ରାପଡ଼ା,ମାର୍ଚ୍ଚ ୧୬ (ଲୋକାଲ ୱାୟାର): କଇଁଚ ପ୍ରେମୀ ଓ ବିଶେଷଜ୍ଞଙ୍କ ପାଇଁ ଖୁସିର ଖବର । ଚଳିତ ବର୍ଷ ଗହୀରମଥା ସମୁଦ୍ର ବେଳାଭୂମିରେ ଆରମ୍ଭ ହୋଇଛି ଅଲିଭ୍ ରିଡଲେ କଇଁଚଙ୍କ ସମୂହ ଅଣ୍ଡାଦାନ ।
ମାର୍ଚ୍ଚ ୧୪ ତାରିଖ ମଧ୍ୟ ରାତିରେ ଗହୀରମଥା ସମୁଦ୍ର ତଟବର୍ତ୍ତୀ ଶାନ୍ତ ପରିବେଶରେ ଏହି କଇଁଚମାନେ ଅଣ୍ଡା ଦେଇଛନ୍ତି ।
ପାଖାପାଖି ୧୫ ହଜାର କଇଁଚ ଭିତରକନିକା ଜାତୀୟ ଉଦ୍ୟାନ ଅନ୍ତର୍ଗତ ଗହୀରମଥା ସମୁଦ୍ର ବେଳାଭୂମିର ନାସି-୧ ଓ ନାସି -୨ ଦ୍ୱୀପରେ ଏହି ଅଣ୍ଡାଦାନ ପ୍ରକ୍ରିୟା ଆରମ୍ଭ କରିଛନ୍ତି ।
ମିଳିଥିବା ସୂଚନା ଅନୁସାରେ ଗତ ବର୍ଷ ନାସି-୧ ଓ ନାସି-୨ ଦ୍ୱୀପରେ ପାଖାପାଖି ୪.୭୦ ଲକ୍ଷ ଅଲିଭ୍ ରିଡଲେ କଇଁଚ ଅଣ୍ଡାଦାନ କରିଥିଲେ ।
ଫେବ୍ରୁଆରୀ ୨୬ରୁ ମାର୍ଚ୍ଚ ୭ ମଧ୍ୟରେ ଏହି ପ୍ରକ୍ରିୟା ଚାଲିଥିଲା ।
ତେବେ ଚଳିତ ବର୍ଷ ବର୍ଷା ଓ ପାଣିପାଗ ପରିବର୍ତ୍ତନ ଯୋଗୁଁ କଇଁଚମାନଙ୍କ ସାମୂହିକ ଅଣ୍ଡାଦାନ ପ୍ରକ୍ରିୟାରେ ବିଳମ୍ବ ହୋଇଥିବା ଭିତରକନିକା ଜାତୀୟ ଉଦ୍ୟାନ ଦାୟିତ୍ୱରେ ଥିବା ଆଞ୍ଚଳିକ ବନ୍ୟପ୍ରାଣୀ ସଂରକ୍ଷକ(ଡିଏଫଓ) ବିକାଶ ରଞ୍ଜନ ଦାଶ ସୂଚନା ଦେଇଛନ୍ତି ।
ଅଣ୍ଡା ଦେବାକୁ ପ୍ରସ୍ତୁତ ଥିବା କଇଁଚମାନେ ଗହୀରମଥା ସମୁଦ୍ର ତଟବର୍ତ୍ତୀ ଅଞ୍ଚଳରେ ଆସି ଅଣ୍ଡା ଦେବାପାଇଁ ନିଜର ଆସ୍ଥାନ ଜମାଇବା ସହ ଅଣ୍ଡା ଦେବା ଆରମ୍ଭ କରିଛନ୍ତି ।
ନାସି-୧ ଓ ନାସି-୨ ଦ୍ୱୀପ ଦୁଇଟି ଆକାରରେ ଛୋଟ ହେଲେ ମଧ୍ୟ ଏଠାରେ ସାଧାରଣ ଲୋକଙ୍କ ଚଳପ୍ରଚଳ ନାହିଁ ।
ଦୁଇପଟେ ସମୁଦ୍ର ଥିବାରୁ ପର୍ଯ୍ୟଟକଙ୍କ ପାଦ ପଡ଼େନି । ତେଣୁ ୫ କିଲୋମିଟର ପରିବ୍ୟାପ୍ତ ଏହି ଦ୍ୱୀପ ଦୁଇଟି କଇଁଚମାନଙ୍କ ଅଣ୍ଡା ଦେବାପାଇଁ ପ୍ରକୃଷ୍ଟ ସ୍ଥାନ ।
ଆସନ୍ତା ଏକ ସପ୍ତାହ ଯାଏଁ କଇଁଚମାନଙ୍କ ଏହି ସାମୂହିକ ଅଣ୍ଡାଦାନ ପ୍ରକ୍ରିୟା ଚାଲୁ ରହିବ ।
ସାଧାରଣତଃ କଇଁଚମାନଙ୍କ ଅଣ୍ଡା ଫୁଟି ଛୁଆ ହେବାକୁ ୪୫ ଦିନ ସମୟ ଲାଗିଥାଏ ।
ଥରେ ଅଣ୍ଡା ଫୁଟିଲା ପରେ ଛୋଟ କଇଁଚମାନେ ସମୁଦ୍ରମୁହାଁ ହୋଇଥାନ୍ତି ବୋଲି ବନ ଅଧିକାରୀ କହିଛନ୍ତି ।
ତେବେ କଇଁଚମାନଙ୍କ ଅଣ୍ଡାକୁ ସୁରକ୍ଷା ଦେବା ପାଇଁ ଏବେ ୩୦ ଜଣ ବନଅଧିକାରୀ ସମେତ ଫରେଷ୍ଟ ଗାର୍ଡଙ୍କୁ ନିୟୋଜିତ କରାଯାଇଛି ।
ଏହାଛଡ଼ା ରାଜ୍ୟ ସରକାର କଇଁଚମାନଙ୍କ ଅଣ୍ଡାଦାନରେ ଯେପରି କୌଣସି ବାଧା ସୃଷ୍ଟି ନ ହୁଏ ସେଥିପାଇଁ ଗହୀରମଥା ସମୁଦ୍ର ଅଭୟାରଣ୍ୟ ମଧ୍ୟରେ ନଭେମ୍ବର ୧ରୁ ମେ' ୩୧ ତାରିଖ ମଧ୍ୟରେ ମାଛଧରାରେ କଟକଣା ଲଗାଇଛନ୍ତି ।
ଅଲିଭ୍ ରିଡଲେ କଇଁଚଙ୍କୁ ସୁରକ୍ଷା ଦେବା ପାଇଁ ୧୯୯୭ ମସିହାରେ ରାଜ୍ୟ ସରକାର ଧାମରା ମୁହାଣରୁ ହୁକିଟୁଲା ଯାଏଁ ୧୪୩୫ ବର୍ଗ କିଲୋମିଟର ଅଞ୍ଚଳକୁ ଗହୀରମଥା ସମୁଦ୍ର ଅଭୟାରଣ୍ୟ ଭାବେ ଘୋଷଣା କରିଛନ୍ତି ।
ଏ ବାବଦରେ ପରିବେଶବିତ୍ ତଥା ଗହୀରମଥା ମେରାଇନ୍ ଟର୍ଟଲ ଆଣ୍ଡ ମ୍ୟାନଗ୍ରୋଭ୍ କଞ୍ଜରଭେସନ୍ ସୋସାଇଟି(ଏମଟିଏମସିଏସ୍)ର ସଚିବ ହେମନ୍ତ ରାଉତ କହନ୍ତି ଅନେକ କଇଁଚ ସମାନ ସ୍ଥାନରେ ଅଣ୍ଡା ଦେବା ଯୋଗୁଁ ଲକ୍ଷ ଲକ୍ଷ ଅଣ୍ଡା ଫୁଟିବା ପୂର୍ବରୁ ନଷ୍ଟ ହୋଇଯାଏ ସାଧାରଣତଃ ଗୋଟେ ମା କଇଁଚ ଯେଉଁ ସ୍ଥାନରେ ଅଣ୍ଡା ଦେଇଥାଏ ସେହି ସମାନ ସ୍ଥାନରେ ଆସି ଅନ୍ୟ ମା' କଇଁଚ ଅଣ୍ଡା ଦିଏ ।
ବର୍ତ୍ତମାନ ଗହୀରମଥାରେ ସମୂହ ଅଣ୍ଡାଦାନ ଯୋଗୁଁ ଆଉ ଖାଲି ସ୍ଥାନ ନାହିଁ । ଏଥିପାଇଁ ଏବେ ଅନେକ ମା' କଇଁଚ ଅଣ୍ଡା ଦେବାକୁ ସ୍ଥାନ ନ ପାଇଁ ପୁଣିଥରେ ସମୁଦ୍ର ମଧ୍ୟକୁ ଫେରି ଯାଉଛନ୍ତି ।
ତେବେ ଆସନ୍ତା କିଛି ଦିନ ମଧ୍ୟରେ ସେମାନେ ପୁଣିଥରେ ସମୁଦ୍ରରୁ ବାହାରି ତଟବର୍ତ୍ତୀ ସ୍ଥାନକୁ ଆସିବାର ଯଥେଷ୍ଟ ସମ୍ଭାବନା ରହିଛି ।
ସାଧାରଣ ଭାବେ ଅଣ୍ଡା ଫୁଟିବାକୁ ୪୫ ଦିନ ସମୟ ଲାଗୁଥିବା ବେଳେ ଏହି ପ୍ରକ୍ରିୟା ଚଳିତ ବର୍ଷ ଗହୀରମଥାରେ ଆରମ୍ଭ ହୋଇଥିବାରୁ କଇଁଚପ୍ରେମୀ, ବନବିଭାଗ କର୍ମଚାରୀ ଓ ପରିବେଶବିତ୍ ମାନେ ଖୁସି ବ୍ୟକ୍ତ କରିଛନ୍ତି ।
କୋଲକାତା ସ୍ଥିତ ଜୁଲୋଜିକାଲ ସର୍ଭେ ଅଫ୍ ଇଣ୍ଡିଆର ଉପ ନିଦେ୍ର୍ଦଶକ ତଥା ଖ୍ୟାତନାମା ପ୍ରାଣୀ ବିଜ୍ଞାନୀ ଡକ୍ଟର ବାସୁଦେବ ତ୍ରିପାଠୀ କହନ୍ତି ଓଡ଼ିଶା ସମୁଦ୍ର ତଟବର୍ତ୍ତୀ ଅଞ୍ଚଳରେ ଅଲିଭରିଡଲେ ସାମୁଦ୍ରିକ କଇଁଚମାନଙ୍କ ଉପରେ କରାଯାଉଥିବା ଗବେଷଣାରୁ ଜଣାଯାଏ ଯେ ରାଜ୍ୟରେ ଅଲିଭ୍ ରିଡଲେ କଇଁଚମାନଙ୍କ ସଂଖ୍ୟା ମେକ୍ସିକୋ, ଅଷ୍ଟ୍ରେଲିଆ, କୋଷ୍ଟାରିକା ଅଞ୍ଚଳରେ ହେଉଥିବା ସାମୂହିକ ଅଣ୍ଡାଦାନ ସଂଖ୍ୟା ମଧ୍ୟରେ ଢେର ପାର୍ଥକ୍ୟ ରହିଛି ।
ଶ୍ରୀ ତ୍ରିପାଠୀ ଆହୁରି କହିଛନ୍ତି ଯେ,୨୦୦୮ରେ ଗହୀରମଥା, ଦେବୀ ମୁହାଣ ଓ ଋଷିକୂଲ୍ୟା ଆସିଥିବା ୩୦ଟି ଅଲିଭ୍ ରିଡଲେ କଇଁଚ ଦେହରେ ସାଟେଲାଇଟ୍ ଟ୍ରାନ୍ସମିଟର ସଂଯୋଗ କରାଯାଇଥିଲା ।
ସେମାନଙ୍କ ମଧ୍ୟରୁ ୧୪ଟି ଅଲିଭ୍ ରିଡଲେ ଶ୍ରୀଲଙ୍କାରୁ ଗହୀରମଥା ସମୁଦ୍ର ବେଳାଭୂମିକୁ ଫେରିଥିଲେ ।
କଇଁଚମାନଙ୍କ ଦେହରେ ଲଗାଯାଇଥିବା ସାଟେଲାଇଟରୁ ଜଣାଯାଏ ଯେ ଅଲିଭ୍ ରିଡଲେ କଇଁଚମାନେ ଶ୍ରୀଲଙ୍କା ସମୁଦ୍ରତଟବର୍ତ୍ତୀ ଅଞ୍ଚଳକୁ ଯିବା ଆସିବା କରିଥାନ୍ତି ।
ବିଶେଷ କରି ଖାଦ୍ୟ ଅନ୍ୱେଷଣରେ ଏମାନେ ସମୁଦ୍ରର ଗଭୀର ଜଳରେ ବଙ୍ଗୋପସାଗରରେ ବିଚରଣ କରୁଥିବା ବେଳେ ସମୂହ ଅଣ୍ଡାଦାନ ପାଇଁ ଓଡିଶା ତଟବର୍ତ୍ତୀ ଅଞ୍ଚଳକୁ ପ୍ରକୃଷ୍ଟ ସ୍ଥାନ ଭାବେ ବାଛିଥାନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
